[{"text_idx": "#000000", "text": "Dyma grynodeb o rai o hanfodion y ffydd Gristnogol sydd wedi eu pasio i lawr i ni trwy\u2019r canrifoedd."}, {"text_idx": "#000002", "text": "Dioddefodd dan Pontius Pilat; fe\u2019i croeshoeliwyd, bu farw ac fe\u2019i claddwyd; disgynnodd at y meirw."}, {"text_idx": "#000003", "text": "Atgyfododd y trydydd dydd. Esgynnodd i\u2019r nefoedd, ac y mae\u2019n eistedd ar ddeheulaw\u2019r Tad. Daw eto i farnu\u2019r byw a\u2019r meirw."}, {"text_idx": "#000004", "text": "Credaf yn yr Ysbryd Gla\u0302n, yr Eglwys la\u0302n gatholig, cymundeb y saint, maddeuant pechodau, atgyfodiad y corff, a\u2019r bywyd tragwyddol. Amen."}, {"text_idx": "#000006", "text": "Dyma\u2019r frawddeg sy\u2019n crynhoi beth sy\u2019n bwysig i ni ar sail ein dealltwriaeth o stori fawr y Beibl: Rydym ni\u2019n bobl sydd eisiau \u201cadnabod, addoli a dilyn Iesu a\u2019i gyflwyno i eraill.\u201d"}, {"text_idx": "#000007", "text": "Dydyn ni ddim yn meddwl fod Duw yn dduw pell sy\u2019n byw ar y cymylau, ond yn hytrach rydym ni\u2019n credu fod Duw y Tad wedi dod atom ni yn ei fab, sef Iesu Grist. Oherwydd hynny fe allwn ni adnabod Duw. Oherwydd bod y byd yma ac yn aml ein bywydau ni mewn llanast, rydym ni angen troi ac adnabod Iesu, oherwydd fe sy\u2019n dod a\u0302 gobaith i bob sefyllfa. Rydym ni eisiau helpu pobl i ddod i adnabod Iesu am y tro cyntaf, a helpu ein gilydd i adnabod Iesu\u2019n well."}, {"text_idx": "#000008", "text": "Rydym ni\u2019n credu fod Duw wedi ein creu ni i fyw bywydau a fydd yn ei addoli ef. Er fod canu gyda\u2019n gilydd ar ddydd Sul yn rhan bwysig o addoli, mae llawer mwy \u2018na hynny i addoli hefyd. Rydym ni\u2019n credu fod modd gwneud popeth fel addoliad i Dduw \u2013 o ofalu am ein teulu, i weithio\u2019n galed yn y gwaith i olchi\u2019r llestri hyd yn oed! Mae meddwl am ein bywyd fel un cyfle mawr i addoli yn rhoi gwerth a phwrpas arbennig i fywyd pawb."}, {"text_idx": "#000009", "text": "Mae llawer o bobl yn gwybod am Iesu, ond mae Iesu yn ein galw i\u2019w ddilyn yn nerth ei ysbryd, Yr Ysbryd Gla\u0302n. Rydym ni\u2019n bobl sy\u2019n credu yn Iesu, ond gyda\u2019i help rydyn ni\u2019n ceisio ei ddilyn hefyd fel rhan o deulu Duw, Yr Eglwys. Rydym ni\u2019n gofyn am ei help i ni garu a gwasanaethu pobl fel mae Iesu\u2019n gyntaf wedi ein caru ni."}, {"text_idx": "#000010", "text": "Mae gennym ni i gyd ffydd bersonol, ond all dilynwyr Iesu fyth gadw eu ffydd yn breifat. Rydym ni wrth ein boddau yn rhannu\u2019r newyddion da am Iesu gyda phobl drwy so\u0302n wrth bobl amdano a cheisio byw sut roedd e\u2019n byw wrth i ni gael y fraint o roi blas i bobl o\u2019r nefoedd newydd a\u2019r daear newydd sydd yn dod."}]